Rudolf Domani
Rudolf Domani (Slavonska Orahovica, 18. 9. 1909 - Zagreb, 9. 9. 1941), jugoslavenski komunist i učesnik Narodnooslobodilačke borbe (NOB). Brat je narodnog heroja Jugoslavije Roberta Domanija.

Biografija 
Rudolf Domani je rođen 18. 9. 1909. godine u Slavonskoj Orahovici, kod Osijeka, u židovskoj porodici Josipa i Debore Domani. Studirao je u Parizu, a potom u Beču gdje je završio Visoku trgovačku akademiju "Hohe Handelsakademie". Rudolf je bio pametan i zgodan, te šutljiv i miran, uglađenih manira. Ujedno je bio dobar planinar, skijaš i odbojkaš. Povratkom u Kraljevinu Jugoslaviju zaposlio se u poduzeću "Našička d.d.", te nešto kasnije u veletrgovini braće Baum u Zagrebu. U radnički pokret se uključio ugledajući se na brata Roberta koji je zarana bio član pokreta. Rudolf je bio angažirani sindikalni aktivist i funkcionar u sindikalnom Savezu bankovnih, osiguravajućih, trgovačkih i industrijskih činovnika (SBOTIČ). Svoju suprugu, Evu Grlić, je upoznao prije Drugog svjetskog rata. Vjenčali su se u maju 1940 godine u Bogoštovnoj izraelskoj općini Zagreb, a 1941 rodila im se kćer Vesna. Stan Rudolfa i Eve u Vrhovčevoj ulici 21 (danas Draškovićeva ulica), je 1940 postao u ilegalna partijska tehnika Centralnog komiteta (CK) Komunističke partije Hrvatske (SKH) u kojem su se štampale brošure i letci za "Proleter". Pavle Pap Šilja je često svraćao u stan opskrbljujući Roberta sa pisaćim strojevima i materijalima za prve brojeve "Vjesnika", a i sam Rade Končar je nekoliko puta prespavao u stanu Domanijevih. Ustaše su 1941. godine otkrile Rudolfov rad, te su ga streljale 9. 9 1941. u Rakovu potoku sa grupom od 89 "Srba, Židova i komunista". Uz Rudolfa, cijela porodica Domani je stradala za vrijeme Holokausta. U rano proljeće 1942 godine, Rudolfove roditelje i baku Tereziju uhitile su ustaše i deportirali ih sa Zagrebačkog Glavnog kolodvora u koncentracijski logor Auschwitz gdje su ubijeni, a brat Robert je ubijen od strane četnika 3. 3. 1942. u Lici.

Počasti 
U Zagrebu postoji Ulica braće Domany u čast Rudolfu i Robertu Domaniju.

Reference

Literatura 
 
 
 

Jugoslavenski partizani
Jugoslavenski komunisti do 1945.
Jevreji u Narodnooslobodilačkoj borbi
Austrougarski Jevreji
Jugoslavenski Jevreji
Biografije, Osijek